PMIndiaData/PMIndiaSum huggingface dataset:
প্রধান মন্ত্রীনা প্রধান মন্ত্রী ভারতীয় জন ঔশধী পরিয়োজনাগী বেনেফিসরীশিংগা লোয়ননা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভীদিও কনফরেন্সকী থোংদা প্রধান মন্ত্রী ভারতীয় জন ঔশধী পরিয়োজনাগী বেনেফিসরীশিং অমসুং জন ঔশধী কেন্দ্রশিংগী স্তোর মপুশিংগা ৱারী শানখ্রে। প্রধান মন্ত্রীনা হায়খি মদুদি কেন্দ্র সরকার অমসুং রাজ্য সরকারশিংনা কোরোনা ভাইরসকী খুদোংথিবদগী ঙাকথোক্নবা দরকার ওইবা খোংথাং পুম্নমক লৌখৎলি। মহাক্না হায়খি মদুদি ভারতকী নাক্তা য়াম্না হৈথোই শিংথোইরবা দোক্তরশিং অমসুং মেদিকেল স্তার রিসোর্সশিং লৈবগা লোয়ননা নাগরিকশিংগী মরক্তা মপুংফাবা এৱার্নেস লৈরি। কোরোনা ভাইরস শন্দোরকপা থিংবদা নাগরিকশিংগী য়াম্না মরুওইবা থৌদাং লৈরি হায়না মহাক্না হায়খি। প্রধান মন্ত্রীনা হায়খি মদুদি তোয়না খুৎ-শা হামদোক চামথোকপা খক্তদা ইথিল পীবা য়ারোই, অতোপ্পশিংবু ইনফেক্ত তৌবদগী ঙাকথোক্নবা হাকথি খনবা অমসুং লোক খুবা মতমদা চিল অমসুং নাতোন খুমজিনবসু মথৌ তাই। প্রধান মন্ত্রীনা মখা তাখি, “কোরোনা ভাইরস ইনফেক্সনগী কনফার্ম তৌরবা কেস পুম্নমক মথৌ তাবা সুপরভিজনগী মখাদা থম্লি। অদুবু করিগুম্বা মীওই অমনা লাইনা অসিনা নাহল্লবা পার্তনর অমগা মহাক্না শোক্ন-শম্নরুবগী চিংনবা লৈরগদি মহাক কিবগী মথৌ তাদে। মদুগী মহুৎ মহাক মনাক নকপা হোস্পিতালদা চৎতুনা চেক-অপ তৌগদবনি। ইমুং অদুগী অতোপ্পা মীহুৎশিংসু নারকপা য়াবগী খুদোংথিবা চাউনা লৈ, অসিগুম্বা ফিভম অসিদা মখোয়সু দরকার ওইবা তেস্তশিং পাংথোক্কদবনি।” প্রধান মন্ত্রী শ্রী নরেন্দ্র মোদীনা কোরোনী ভাইরসকী মতাংদা মখল অমত্তগী তোকঙা থাজদনবা ৱাফম থমখি অমদি দোক্তরগী পাউতাক খক্তমক লৌনবা অমসুং তুংইন্নবা পাউতাক পীখি। মহাক্না মখা তাখি, “মালেম পুম্বনা হৌজিক নমস্তে তৌবগী হৈনবী থম্লে। করিগুম্বা খরনা মরম ওইদুনা ঐখোয়না মসিগী হৈনবী অসি থাদোকখিবা তারগসু খুৎ লোন্নদুনা নমস্তে তৌবগী হৈনবী অমুক হন্না থম্বগী মতম ওইরে।”
প্রধান মন্ত্রীনা অহমেদবাদ মেত্রো রেল প্রোজেক লমথাখ্রে

ঙসি প্রধান মন্ত্রী শ্রী নরেন্দ্র মোদীনা অহমেদবাদ মেত্রো রেল প্রোজেক লমথাখ্রে অমসুং কালুপুর স্তেসন্দগী দুর্দরসন কেন্দ্র মেত্রো স্তেসন ফাওবা মেত্রো তোংখ্রে। মহাক্কী গুজরাত খোঙচৎকী নিনি চনবা নুমিৎতা, প্রধান মন্ত্রীনা অহমেদবাদ মেত্রো রেল প্রোজেক্কী অশংবা ফিরাল হাইখি। প্রধান মন্ত্রীনা গান্ধীনগর স্তেসন্দগী অনৌবা বান্দে ভারত এক্সপ্রেস ২.০ তোংদুনা কালুপুর স্তেসন্দা থুংলখি। থৌরম অদুগীদমক পাংথোকপা মেত্রো রেল একজিবিসন অমশু প্রধান মন্ত্রীনা য়েংখি। খোঙচৎ অদুদা প্রধান মন্ত্রীগা লোয়ন্না গুজরাতকী চীফ মিনিস্তর শ্রী ভুপেন্দ্র পতেল, গুজরাতকী রাজ্যপাল শ্রী অচর্য়া দেবব্রাদ অমসুং হাওসিং অমসুং আর্বন এফেয়ার্সকী য়ুনিয়ন মিনিস্তর শ্রী হরদিপ সিংহ পুরি শরুক য়াখি। প্রধান মন্ত্রীনা মহৈরোয়শিং, শান্নরোয়শিং অমসুং মীচম মীয়ামগা লোয়ন্না মেত্রো তোংমিন্নখি। মহাক্না মখোয়গা ৱারি শানখি। মখোয় অয়াম্বনা মহাক্কী ওতোগ্রাফ লৌখি। অহমেদবাদ মেত্রো রেল প্রোজেক অসি চৎথোক-চৎশিনগী মচাক-মথুমশিং শিংথানিঙাই ওইনা ফগৎহনবা অমনি। অহমেদবাদ মেত্রো রেল প্রোজেক্কী ফেজ-১ অসি ইস্ত-ৱেস্ত কোরিদোরদা অপ্পারেল পার্কতগী থালতেজ ফাওবা অমসুং নোর্থ-সাউথ কোরিদোরদা মোতেরাদগী গ্যাসপুর ফাওবদা পুন্না অশাংবা কিলোমিতর ৩২নি। ইস্ত-ৱেস্ত কোরিদোরদা থালতেজ-বাসত্রাল রুত্তা স্তেসন ১৭ লৈরি। মসিগী কোরিদোর অসিদা কিলোমিতর ৬.৬কী লৈনুংগী শরুক অমা লৈরি অমসুং মসিদা স্তেসন ৪ লৈ। কিলোমিতর ১৯ শাংবা নোর্থ-সাউথ কোরিদোর অসিনা গ্যাসপুরদগী মোতেরা স্তেসন ফাওবা শম্নদুনা পুন্না স্তেসন ১৫ লৈ। ফেজ-১ প্রোজেক অসি পুন্না লুপা কোতি ১২,৯০০ হেন্না চঙনা পায়খৎপনি। অহমেদবাদ মেত্রো অসি লৈনুংগী তেন্নেলশিং, ভাইয়াদকশিং অমসুং থোঙশিং, মথক অমসুং লৈনুংগী স্তেসনশিং, বাল্লাস্তলেস রেল ত্রেকশিং অমসুং দ্রাইভর য়াওদনা চেনবা অসিনচিংবা খ্বাইদগী নৌবা অমসুং ফবা ইনফ্রাস্ত্রকচর প্রোজেক অমনি। মেত্রো ত্রেন্দা ইনর্জি য়াম্না চঙদবা প্রোপুলসন সিস্তেম অমা য়াওদুনা মসি ইনর্জি চাদা ৩০-৩৫ ফাওবা কনবা ঙম্লে। ত্রেন অসিদা অফবা মখলগী সস্পেন্সন সিস্তেম অমা য়াওদুনা অতোঙবশিং য়াম্না নুংঙাইবা অমা ফাওহল্লে।
প্রধান মন্ত্রীনা ভারতকী ক্রিকেৎ তীম্বু এসিয়া কপ ২০২২দা পাকিস্তান মায়থিবা পীরমদুনা মায় পাক্লকপগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী ক্রিকেৎ তীম্বু এসিয়া কপ ২০২২দা পাকিস্তান মায়থিবা পীরমদুনা মায় পাক্লকপগীদমক থাগৎপা ফোংদোকখ্রে। শ্রী মোদীনা হায়খি মদুদি তীম অসিনা য়াম্না হৈ শিংবা অমসুং থৌনা কয়া উৎখি। প্রধান মন্ত্রীনা ত্বীৎ তৌখি; "#তীমইন্দিয়ানা ঙসিগী #এসিয়াকপ২০২২ মেৎচতা মাই খুদিংমক্তা হৈথোই শিংথোইবা মওং অমা উতখি। তীম অসিনা য়াম্না হৈ শিংবা অমসুং থৌনা কয়া উৎখি। মখোয়না মায় পাক্লকপগীদমক থাগৎপা ফোংদোকচরি।"
পি.এম.না জনুৱারী ২৮দা দব্লিউ.ই.এফ.কী দেবোস দাইলোগতা ৱা ঙাঙগদৌরি

প্রধান মন্ত্রী শ্রী নরেন্দ্র মোদীনা জনুৱারী ২৮, ২০২১দা ভিদিও কন্ফরেন্সিংগী খুত্থাঙদা ৱর্ল্দ ইকনমিক ফোরমগী দেবোস দাইলোগতা ৱা ঙাঙগদৌরি‍। প্রধান মন্ত্রীনা মীওইবা খুন্নাইগী য়াইফনবগীদমক তেক্নোলোজী শীজিন্নদুনা মরিশুবা ইন্দস্ত্রিএল রিভোলুসন পুরকপগী মতাঙদা ৱা ঙাঙগদৌরিবা সেসন অদুদা মালেমগী মফম শিনবা থুংবদগী মকোক থোংবা ইন্দস্ত্রীগী লুচিংবা ৪০০ হেনবনা শরুক য়াগদৌরি‍। প্রধান মন্ত্রীনা থৌরমদুদা সি.ই.ও.শিংগসু ৱারী ৱাতায় শানগদৌরি‍। দেবোস দাইলোগকী এজেন্দা অসিনা কোবিদ মতুংগী মালেমদা ৱর্ল্দ ইকনমিক ফোরমগী গ্রেত রিসেত ইনিসিএতিব হৌদোকপগী তাঞ্জাসু ওইগদৌরি‍।
প্রধান মন্ত্রীনা ওরাকান্দীদা লৈরিবা হরি মন্দিরদা চৎখ্রে অমসুং কম্ম্যুনিতীগী ওকপগী থৌরমদা শরুক য়াখ্রে

প্রধান মন্ত্রী শ্রী নরেন্দ্র মোদীনা মহাক্কী বঙ্গলাদেশকী নুমিৎ নিনিগী খোঙচৎতা ওরাকান্দীগী হরি মন্দিরদা থৌনিখ্রে অমসুং ইকাই খুম্নরবা থাকুর ইমুংগী মীওইশিংগা উন্নখ্রে। প্রধান মন্ত্রীনা ওরাকান্দীদা লৈবা শ্রী শ্রী হরি থাকুর জীগী সমাজ অমা শেম্বদা মহাক্কী পাওজেল পীরিবা মাতুৱা কম্ম্যুনিতীগী মীহুৎশিংগা ৱারী শান্নখি। প্রধান মন্ত্রীনা ভারত অমসুং বঙ্গলাদেশ অনি অসি মালেম অসিগী ওইনা মাংলোমদা চংশিনবা অসি মখোয়গী চাওখৎ থৌরাং অমসুং মাংলোমদা চংশিল্লিবা অসিনা উৎপা পাম্লি। লৈবাক অনিনা মালেম অসিদা অহোংবা নাইবা, অকিবা অমসুং তংদু-লৈতাদবা অসিগী মহুত্তা লৈতাবা, নুংশিনবা অমসুং শান্তি পুরকপা পাম্লি। হায়রিবা ৱাখল্লোল অসিমক শ্রী শ্রী হরি থাকুর জী ঐখোয়দা পীবিরম্মী। প্রধান মন্ত্রীনা মরুওইবা পীদুনা ঙসি হায়খি মদুদি, ভারতনা ‘সবকা সাথ, সবকা বিকাস অমসুং সবকা বিস্বাস’ মন্ত্র অসিনা মাংলোমদা চংশিল্লি অমসুং বঙ্গলাদেশনা ‘শোহোজাত্রী’ অসিনা মাংলোমদা চংশিল্লি। হায়রিবা মতম অসিদা বঙ্গলাদেশনা মালেম অসিদা চাওখৎ থৌরাং অমসুং অহোংবা অমা পুরকপগী খুদম অমা উৎলি অমসুং ভারত অসি বঙ্গলাদেশ ‘শোহোজাত্রী’ অসিগী হোৎনমন্নি। প্রধান মন্ত্রীনা ওরাকান্দীদা নুপীমচাশিংগী হান্না লৈরবা মিদল স্কুলশিং শেমগৎপা অমসুং লোয়ননা প্রাইমারী স্কুলশিং লিংখৎপা য়াওনা চাওখৎ থৌরাং কয়া অমা লাওথোকখ্রে। প্রধান মন্ত্রীনা হায় মদুদি চহি খুদিংগী ভারত্তগী মশীং য়াম্লবা মীয়াম অমা শ্রী শ্রী হরি চান্দ থাকুরগী মপোক কুমোনগী থৌরম ‘বারুনিস্নান’ শরুক য়াননবা লাক্লি অমসুং মখোয়গী খোঙচৎ অসি হেন্না লায়থোক্নবা হোৎনরগনি।
পি.এম.না সেপ্তেম্বর ১৬তা কস্তুরবা গান্ধী মার্গ অমসুং অফ্রিকা এভেন্যুদা দিফেন্স ওফিসশিংগী কমপ্লেক্সশিং শঙ্গাগদৌরি

প্রধান মন্ত্রী শ্রী নরেন্দ্র মোদীনা সেপ্তেম্বর ১৬কী অয়ুক পুং ১১ তাবা মতমদা কস্তুরবা গান্ধী মার্গ অমসুং অফ্রিকা এভেন্যুদা দিফেন্স ওফিসশিংগী কমপ্লেক্সশিং শঙ্গাগদৌরি। মহাক্না অফ্রিকা এভেন্যুগী দিফেন্স ওফিস কমপ্লেক্সতা চৎকনি অমদি আর্মী, নেভী, এয়র ফোর্স অমসুং সিভিলিয়ন ওফিসরশিংগা লোইননা ৱারী শাগনি। মসিগী মতুংদা মহাক্না মীতিন অদুদা মহাক্কী ৱারোল পীগনি। অনৌবা দিফেন্স ওফিসশিংগী কমপ্লেক্সশিংগী মরমদা অনৌবা দিফেন্স ওফিসশিংগী কমপ্লেক্সশিং অসিদা ঙাকশেল মন্ত্রালয়দগী অমসুং আর্মী, নেভী অমসুং এয়র ফোর্স য়াওনা আর্মদ ফোরসেস ওফিসিএল ৭,০০০ রোমগী লৈফম পীরগনি। বিল্দিংশিং অসিনা মতমগা চুনবা, শাফবা অমসুং ফঙ্কস্নেল ৱর্কিং স্পেসশিং লৈহনগনি। বিল্দিং ওপরেসনশিং মেনেজ তৌনবগীদমক ইন্তিগ্রেতেদ কম্মান্দ এন্দ কন্ত্রোল সেন্তর অমা লিংখৎখি অমরোমদা মসিনা বিল্দিং অনিমক্তা সেফতী অমসুং সর্ভিলেন্সকী খুদোংচাবসু ফংহনগনি। অনৌবা দিফেন্স ওফিস কমপ্লেকসশিং অসি স্তেৎ-ওফ-দি-আর্ত অমসুং ইনর্জী চাদবা ওই লোইননা কমপ্রিহেনসিব সেক্যুরিতী মেনেজমেন্তগী থৌরাংশিং য়াওই। বিল্দিংশিং অসিবু মশক তাক্লিবা ফীচরশিং অদুগী মরক্তা হান্নদগী লৈরবা আর.সি.সি. কনস্ত্রক্সনগী চংবা মতমদগী থা ২৪-৩০ হন্থহল্লুবা এল.জি.এস.এফ. (লাইৎ গেজ স্তীল ফ্রেম) কৌবা অনৌবা অমসুং তুং কোইনা চৎকদবা কনস্ত্রক্সন তেক্নোলোজী শীজিন্নবা অসিনা অমা ওইরি। বিল্দিংশিং অসিদা রিসোর্স চংদবা গ্রীন তেক্নোলোজী শীজিন্নৈ অমসুং অকোয়বগী ফীভমদা অকায়বা পীদবা থৌরাংশিং পুক্নিং থৌগৎলি। হৌদোকপগী থৌরম অসি ঙাকশেল মন্ত্রী, হাউসিং অমসুং অর্বান এফিয়র্স মন্ত্রী, ঙাকশেলগী এম.ও.এস., হাউসিং অমসুং অর্বান এফিয়র্সকী এম.ও.এস., দিফেন্স স্তাফকী চীফ অমসুং আর্মদ ফোর্সেসকী হেদশিংনা শরুক য়াগনি।
প্রধান মন্ত্রীনা গীতা প্রেসকী প্রসিদেন্ত, রাধেশ্যাম খেমকানা লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা গীতা প্রেসকী প্রসিদেন্ত, রাধেশ্যাম খেমকাজীনা লৈখিদবদা অৱাবা ফোঙদোকখ্রে। ত্বিৎ অমদা, প্রধান মন্ত্রীনা হায়, "গীতা প্রেসকী প্রসিদেন্ত অমসুং মীয়ামদা সনাতন সাহিত্য য়ৌহনখিবা রাধেশ্যাম খেমকানা লৈখিদবা অসিদা য়াম্না নুংঙাইতবা পোকই। খেমকাজীনা মহাক্কী পুন্সি চুপ্পা তোঙান তোঙানবা খুন্নাইগী থবক-থৌরমশিংদা থৱায় য়াওনা শরুক য়াখি। অৱাবা তারবা তানফম অসিদা মহাক্কী ইমুং-মনুং অমসুং মহাকপু নুংশিজবা মীওইশিংগী অৱাবদা শরুক য়াজরি। ওম শান্তি!"
মন্ত্রীমন্দলনা ২০০৯গী নবেম্বর ১০দা খুৎয়েক পিনখিবা ইনভেস্তমেন্তকী প্রমোসন অমসুং প্রোতেক্সনগীদমক এগ্রিমেন্ত অদুগা মরি লৈননা ভারত অমসুং কোলম্বিয়াগী মরক্তা জোইন্ত ইন্তরপ্রিতেতিব দিক্লারেসন অদু এপ্রুব তৌখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০০৯গী নবেম্বর ১০দা খুৎয়েক পিনখিবা ইনভেস্তমেন্তকী প্রমোসন অমসুং প্রোতেক্সনগীদমক এগ্রিমেন্ত অদুগা মরি লৈননা ভারত অমসুং কোলম্বিয়াগী মরক্তা জোইন্ত ইন্তরপ্রিতেতিব দিক্লারেসন (জেআইদি) অদুগী অয়াবা পিখ্রে । জেআইদি অসিনা ইনভেস্তর অদুগী দিফিনেসন, ইনভেস্তমেন্তকী দিফিনেসন, ফেয়র অমসুং ইক্বুইতেবল ত্রিতমেন্ত (এফইতি), নেস্নেল ত্রিতমেন্ত (এনতি) অমসুং মোস্ত ফেবর্দ নেসন (এমএফএন) ত্রিতমেন্ত, এক্সপ্রোপ্রিয়েসন, ইনভেস্তর- স্তেত দিসপ্যুত সেতলমেন্ত প্রোভিজন অমসুং দেনিয়েল ওফ বেনেফিত য়াওনা ক্লোজ কয়াবু পুন্না এদোপ্ত তৌনবা মসিদা য়াওরিবা ইন্তরপ্রিতেতিব নোতশিং অদুম্না হৌজিক লৈরিবা এগ্রিমেন্ত অদুগী ইন্তরপ্রিতেসন অদু হেন্না ময়েক শেংহল্লগনি । জোইন্ত ইন্তরপ্রিতেতিব দিক্লারেসনশিং/ স্তেতমেন্তশিং অসিনা ইনভেস্তমেন্ত ত্রিতী রেজিম চেৎশিনহনবদা মহৌশিনা মরুওইবা সপ্লিমেন্তরি রোল অমা লৌরি । বাইলেতরেল ইনভেস্তমেন্ত ত্রীতি (বিআইতি) দিসপ্যুতশিং হেঙ্গৎহনবনা অসিগুম্বা স্তেতমেন্তশিং য়েন্থোকপদা অর্বিত্রেসন ত্রিব্যুনেলগী মমাংদা অকন্বা পর্সুয়েসিব ভেলু লৈহল্লগনি । পার্তনরশিংগী অসিগুম্বা প্রো-এক্তিব এপ্রোচনা অর্বিত্রেসন ত্রিব্যুনেলশিংগী ত্রীতি তর্মশিংগী প্রিদিক্তেবল অমসুং কোহেরেন্ত রিদিং অমা হেঙ্গৎহল্লগনি ।
রামধারি সিংহ দিনকরগী মফমদা মহাক্কী মপোক কুমওনদা পি.এম.না শ্রদ্ধাঞ্জলি কৎখ্রে

প্রধান মন্ত্রী শ্রী নরেন্দ্র মোদীনা রাস্ত্রকবি রামধারি সিংহ দিনকরগী মফমদা ঙসি মহাক্কী মপোক কুমওন নুমিত্তা শ্রদ্ধাঞ্জলি কৎখ্রে‍। ত্বীত অমদা প্রধান মন্ত্রীনা হায়; “রাস্ত্রকবি রামধারি সিংহ দিনকর জীবু মহাক্কী মপোক কুমওন্না লাকপদা ইকোক নোঞ্জরি‍। লৈবাকসিগী অমদি খুন্নাইসিগী লম্বী তাকপিরম্বা মহাক্কী শৈরেংশিং মীরোল খুদিংগী পুক্নিং থৌগত্তুনা লৈহৌরগনি‍।”
প্রধান মন্ত্রীনা শ্রীমতি দ্রৌপদী মুর্মুনা রাস্ত্রপতি ওইরকপদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা শ্রীমতি দ্রৌপদী মুর্মুনা ভারতকী রাস্ত্রপতি ওইরকপদা নুংঙাইবা ফোঙদোকখ্রে। ত্বিতশিং মথং-মথং তৌরদুনা প্রধান মন্ত্রীনা হায়খি; “ভারতনা পুৱারী অমা শেমখ্রে। ভারত মচা করোর ১.৩না আজাদী কা অমৃত মহোৎসব পাঙথোক্লিবা তানফম অসিদা নোংপোক থংবা ভারতকী মনুং হঞ্জিনবা খুঙ্গংগী মফমদগী আদিৱাসী ফুরপ্তগী হৌরকখিবা ভারতকী মমোমলোয়না ঐখোয়গী রাস্ত্রপতি ওইররে! মাইপাকপা অসিগীদমক শ্রীমতি দ্রৌপদী মুর্মুজীবু নুংঙাইবা ফোঙদোকচরি।” “শ্রীমতি দ্রৌপদী মুর্মুজীগী পুন্সি, মহাক্কী ঙল্লিঙৈ পুন্সিদা থেংনখিবা অৱাবশিং, মহাক্কী ফজরবা সর্ভিস অমসুং মহাক্কী ফীদম্নফম ওইরবা মাইপাক অসিনা ভারত মচা খুদিংমক্তা ইথিল পীরি। মহাক্না ঐখোয়গী প্রজাশিং, মরু ওইনা লায়রবা, তুহৎপীরবা অমসুং শোত্থরবশিংগীদমক আশাগী মঙাল ওইখি।” “শ্রীমতি দ্রৌপদী মুর্মুজী অসি শীংথানীংঙাই ওইবা এম.এল.এ. অমসুং মন্ত্রী ওইরমখি। মহাক্না ঝারখন্দগী রাজ্যপাল ওইনা থৌ পুরমখি। মহাক্না মাংজিল থাদুনা অফবা রাস্ত্রপতি অমা ওইনা লমজিংগনি অমসুং ভারতকী চাউখৎ-খোঙথাংগী খোঙচৎ মপাঙ্গল কনখৎহনগনি হায়না থাজৈ।” “শ্রীমতি দ্রৌপদী মুর্মুজীনা মিরেপ ওইখিবদা মহাকপু শৌগৎখিবা পার্তীগী এম.পি. অমসুং এম.এল.এ. পুম্নমক্তা ঐহাক্না থাগৎপা ফোঙদোকচনীংই। মহাক্না চাউনা মাইপাকপা হায়বা অসি ঐখোয়গী দেমোক্রেসীগীদমক অফবা খুদম অমনি।”
য়ুক্রেনগী লান অমসুং ওপরেসন গঙ্গাগী মতাংদা পার্লিয়ামেন্তদা অফবা মওংদা খন্ন-নৈনখিববু পি.এম.না থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা হৌখিবা নুমিৎ খরা অসিদা য়ুক্রেনগী লান অমসুং ওপরেসন গঙ্গাগী মতাংদা পার্লিয়ামেন্তদা অফবা মওংদা খন্ন-নৈনখিববু থাগৎপা ফোঙদোকখ্রে। মখোয়গী ৱাখল্লোনশিং ফোঙদোক্তুনা খন্ন-নৈনবা অসিগী কান্নবা হেনগৎহনখিবা পার্লিয়ামেন্তগী মেম্বর পুম্নমক্তা মহাক্না তৌবীমল খঙবা উৎখ্রে। অৱাবা তারবা ফীভমশিংদা ঐখোয়গী প্রজাশিংগী য়াইফনবা য়েংশিনবা হায়বা অসি ঐখোয়গী অপুনবা থৌদাংনি হায়নসু মহাক্না ফোঙদোকখি। প্রধান মন্ত্রীনা ত্বিত মথং-মথং তৌরদুনা হায়খি; “হৌখিবা চহি খরা অসিদা পার্লিয়ামেন্তদা য়ুক্রেনদা ওইরিবা ফীভম অমসুং ওপরেসন গঙ্গাগী খুত্থাংদা ঐখোয়গী প্রজাশিংবু হোন্দোরক্নবা ভারতনা লৌখৎখিবা খোঙথাংশিংগী মতাংদা অফবা মওংদা খন্ন-নৈনখিবা উবা ফংখি। মখোয়গী ৱাখল্লোনশিং ফোঙদোক্তুনা খন্ন-নৈনবা অসিগী কান্নবা হেনগৎহনখিবা এম.পি. পুম্নমক্তা ঐহাক্না তৌবীমল খঙবা উৎচরি।” “ফোরেন পোলিসীগী ৱাফমশিং লাকপা মতমদা অৱাংবা থাক্তা দিবেৎ তৌনবা অমসুং কনস্ত্রক্তিব ওইবা পোইন্তশিং অসিনা বাইপার্তিসনশিপ করম্না লৈবগে হায়বা উৎখি। অসিগুম্বা বাইপার্তিসনশিপ অসি মালেমগী থাক্তা ভারতকী ওইনা য়াম্না কান্নবা পুরকখি।” “ঐখোয়গী প্রজাশিংগী য়াইফনবা য়েংশিনবা হায়বা অসি ঐখোয়গী অপুনবা থৌদাংনি অমসুং অৱাবা তারবা ফীভমশিংদা ঐখোয়গী মীয়াম্না খুদোংথিবা মখল অমা হেক্তা থেংনদনবা ভারত সরকারনা ঙম্বা থাক্তা হোৎনগনি।”
পোস্ত এন্দ তেলেগ্রাফস বিল্দিং ৱার্কস সর্বিস (পি. এন্দ তি.বি.দব্লিউ.এস.), গ্রুপ এগী কেদর রিভিয়ু পাংথোকপা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পোস্ত এন্দ তেলেগ্রাফস বিল্দিং ৱার্কস সর্বিস (পি. এন্দ তি.বি.দব্লিউ.এস.), গ্রুপ এগী কেদর রিভিয়ু পাংথোকপা অয়াবা পীরে। দ্যুতী পোস্ত মশিং ১৫০দা লেপ্লে। অয়াবা পীবা অসিনা তেলিকম্যুনিকেসন অমসুং পোস্ত দিপার্তমেন্তশিংগী হেদ ওফিসশিং অমসুং ফিল্দ য়ুনিতশিংদা দরকার ওইবা কেদরশিং হেনগৎহনবা ঙম্লগনি। মসিনা হৌজিক পি. অমসুং তি.বি.দব্লিউ.এস. ওফিসরশিং অৱাৎপা লৈরিবা হন্থহনবা ঙম্লগনি। ৱারেপ অসিনা কেদরদা অনৌবা থবক লৌররোই অমসুং কেদরশিং তাঙ্কক ওইনা লৌথোক্লগনি। নুংগী ৱারোল: পোস্ত এন্দ তেলেগ্রাফস বিল্দিং ৱার্কস সর্বিস (পি. এন্দ তি.বি.দব্লিউ.এস.), গ্রুপ এ সর্বিস অসি ১৯৯০দা লিংখৎখিবনি। সর্বিস অসিদা সিবিল, ইলেক্ত্রিকেল অমসুং আর্কিতেকচর হায়না মশা অহুম লৈরি অমসুং তেলিকম্মুনিকেসন অমসুং পোস্ত দিপার্তমেন্তশিংদা শীজিন্নরি। য়ু.পি.এস.সি.না পাংথোকপা কম্বাইন ইঞ্জিনীয়রিং সর্বিসেস একজামিনেসনগী খুৎথাদা খনখিবা পি অমসুং তি.বি.দব্লিউ.এস. ওফিসরশিং অসি তেলিকম্যুনিকেসন দিপার্তমেন্ত, পোস্ত দিপার্তমেন্ত, দি.ও.তি.গী পি.এস.য়ু.শিং অমসুং দিপুতেসন্দা কেন্দ্রগী মন্ত্রালয়শিং, দিপার্তমেন্তশিং, ওতোনোমস বোদীশিং অমসুং রাজ্য সরকারশিংদা মেনেজমেন্ত অমসুং লৈঙাক্কী থবক পাংথোক্লি। সর্বিস অসি ১৯৯০দা লিংখৎপদগী হৌজিক ফাওবা কেদর রিভিয়ু পাংথোক্ত্রি অমসুং মতম শাংনা পন্দুনা লাক্লি। বি.এস.এন.এল. শেম্বদগী তোঙান-তোঙানবা ওফিসরশিং বি.এস.এন.এল.দা লৌশিনখিবদগী থবক পাংথোকপদা অকায়বা লাকখি। দি.ও.তি.গী তেলিকোমগী থবকশিং অমসুং মথৌশিং বি.এস.এন.এল.দা শীন্নরবা মতুংদা, পি. অমসুং তি.বি.দব্লিউ.এস.তা দি.ও.তি.গী এসেতশিং য়েংশিন্নবা, অনৌবা প্রোজেক্তশিং পায়খৎনবা, সেন্ত্রেল ইলেক্ত্রিসিতী ওথোরিতী রিগুলেসন্স, ২০১০গী মতুংইন্না ইলেক্ত্রোমেকানিকেল ইন্সতোলেসনশিং য়েংশিনবা, সরকার অমসুং লনাই তেলিকোম সেক্তরশিংগী এ.এম.এফ. রেদিয়েসন য়েংশিনবা অমসুং তেলিকম্যুনিকেসন অমসুং পোস্ত দিপার্তমেন্তশিংগী ইনফ্রাস্ত্রকচর শেমগৎপগী থৌদাং লৌরি। তেলিকম্যুনিকেসন অমসুং পোস্ত দিপার্তমেন্তশিংগী থৌদাং অমসুং পাংথোকফম থোকপা থবকশিং পাংথোক্নবা পি. অমসুং তি.বি.দব্লিউ.এস. ওফিসরশিংগী কেদর রিভিয়ু পাংথোকপা অসি অয়াবা পীখিবনি। কেদর মশিং অসি হৌজিক লৈরিবা মশিং অসিদগী হেলহল্লোই অমসুং কেদর রিভিয়ু অসিদা সরকারনা অনৌবা শেন-থুমগী থাজবা পীরোই।
প্রধান মন্ত্রী অমসুং রিপব্লিক ওফ কোরিয়াগী রাস্ত্রপতিগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদী অমসুং রিপব্লিক ওফ কোরিয়াগী রাস্ত্রপতি হিজ এক্সিলেন্সী মুন জে-ইনগী মরক্তা ঙসি তেলিফোন্দা ৱারী শানখ্রে। প্রধান মন্ত্রী মোদীনা মমাং চহিদা রিপব্লিক ওফ কোরিয়াদা চৎখিবা মহাক্কী খোংচৎ অদু নৌহৌনা নীংশিংখি অমদি লৈবাক অনিগী মরক্তা হেঙ্গৎলক্লিবা অচেৎপা মরীদা অপেনবা ফোংদোকখি। লুচিংবা অনিনা মালেমগী লাইচৎ কোবিদ-১৯ অমসুং মসিনা মরম ওইদুনা গ্লোবেল হেল্থ সিস্তেম অমসুং শেল-থুমগী ফিভমদা ওইরক্লিবা শিংনবশিংগী মরমদা খন্ন-নৈনখি। মখোয়না লাইচৎ অসি থেংননবা মখোয়-মখোয়গী লৈবাকশিংদা লৌখৎলিবা খোংথাংশিংগী মতাংদা ইনফোর্মেশন শেয়র তৌনখি। প্রধান মন্ত্রীনা ক্রাইসিস অসি থেংননবগীদমক রিপব্লিক ওফ কোরিয়ানা শিজিন্নরিবা তেক্নোলোজীদা য়ুম্ফম ওইবা রেস্পোন্সগীদমক থাগৎপা ফোংদোকখি। ইন্দিয়ন ওথোরিতীশিংনা ভারতকী য়াম্লবা মীয়াম্বু অপুনবগী থৌনাগা লোয়ননা লাইচৎ অসি থেংননবগীদমক মোতিবেৎ তৌরিবা মতৌ অসিবু রাস্ত্রপতি জে-ইন্না থাগৎপা ফোংদোকখি। ভারত্তা লৈরিবা কোরিয়াগী নাগরিকশিংবু ইন্দিয়ন ওথোরিতীনা পীরিবা তেংবাংগীদমক কোরিয়াগী রাস্ত্রপতিনা প্রধান মন্ত্রীবু থাগৎখি। প্রধান মন্ত্রীনা ইন্দিয়ন কম্পেনীশিংনা ফংলিবা মেদিকেল ইক্বিপমেন্তশিংগী সপ্লাই অমসুং ত্রান্সপোর্ত লাইথোকহনবগীদমক রিপব্লিক ওফ কোরিয়া সরকারবু থাগৎপা ফোংদোকখি। লুচিংবা অনিনা মখোয়গী এক্সপার্তশিংনা অমনা অমগা মখা তানা তাথোক-তাশিন তৌবা অমসুং এক্সপরিয়েন্সশিং শেয়র তৌবদা য়ানখি। মখোয়না কোবিদ-১৯গীদমক সোলুসনশিং রিসর্স তৌরি। প্রধান মন্ত্রীনা রাস্ত্রপতি মুনগী মফমদা রিপব্লিক ওফ কোরিয়াদা ইকুই কুইদনা পাংথোক্কদৌরিবা নেস্নেল এসেমব্লী মীখলগীদমক য়াইফ-পাউজেল পীখি।
প্রধান মন্ত্রীনা সৌরব ধোসল অমসুং দিপিকা পাল্লিকলবু স্ক্বাস মিক্স দবল্স ইভেন্ততা শেঞ্জেংগী তক্মান ফংখিবগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা বর্মিংঙম কম্মনৱেল্থ গেমস ২০২২গী স্ক্বাস মিক্স দবল্সতা সৌরব ঘোসল অমসুং দিপিকা পাল্লিকলনা শেঞ্জেংগী তক্মান ফংখিবদা থাগৎপা ফোংদোকখ্রে। প্রধান মন্ত্রীনা অসুম্না ত্বীৎ তৌখি; “ঐখোয় এথলেৎশিংনা সি.চব্ল্যু.জি.গী তোঙান-তোঙানবা মশান্নশিংদা মীকোক থোংলিবশিং অসি উবদা মতম চুপ্পদা অদুক্কী মতীক নুংঙাইবা পোকই। @SauravGhosal অমসুং @DipikaPallikal না স্ক্বাস মিক্স দবল্সতা শেঞ্জেংগী তক্মান ফংলকখিবদা থাগৎপা ফোংদোকচরি। মখোয়না য়াম্না হৈশিংবাই অমসুং মপাং ওইমিন্নবগী খুদম অদু উৎখ্রে। তুংদা য়াইফবতা পুরকপা ওইরসনু। #Cheer4India”
প্রধান মন্ত্রীনা নুপীশিংবু ইকায় খুম্নবা অমসুং ঙাক শেনবা য়াম্না মরু ওই হায়না অকনবা ৱাফম থমখ্রে

প্রধান মন্ত্রী শ্রী নরেন্দ্র মোদীনা ঙসি হায়খ্রে মদুদি নুপীদা শক্তি শিন্নবদা অকনবা মীৎয়েং থমদুনা লৈবাক অসি শেমগৎকদবনি, মদুদা ইক্বেলিতী অমসুং ওপোর্চুনিতীদা অকনবা ৱাফম থম্লি। ত্বিতরদা মহাক্না হায়খি, “ঐখোয়গী নারি শক্তি অসি হিরম খুদিংমক্তা থোইদোক হেন্দোকই।” জস্তিস অসি মথং থোংবনি ফোংদোক্লদুনা মহাক্না নুপীশিংবু ইকায় খুম্নবা অমসুং ঙাক শেনবা য়াম্না মরু ওই হায়না অকনবা ৱাফম থমখ্রে।
“মেন নহিন হম” পোর্তেল অমসুং এপ্প হৌদোকপগী থৌরমদা প্রধান মন্ত্রীনা আই তি অমসুং ইলেকত্রোনিক মেনুফেকচরিংগী মীওইশিংগা ৱারী শানখ্রে

ঙসি নই দিল্লীদা প্রধান মন্ত্রী নরেন্দ্র মোদীনা “মেন নহিন হম” পোর্তেল অমসুং এপ্প হৌদোকখ্রে । “সেল্ফ4সোসাইতী” হায়বা পান্দমদা থবক তৌরিবা পোর্তেল অসিনা , আই তিগী মীওইশিং অমসুং লুপশিং খুন্নাইগী য়াইফনবা পুন্নবা থবক তৌমিন্নবগী মফম অমা পীগনি । পোর্তেল অসিনা তেক্নোলোজী শীজিন্নদুনা খুন্নাইগী শোৎথরবা কাংলুপশিংগী য়াইফনবা থবক তৌবদা মতেং পাংগনি । খুন্নাইগী য়াইফনবা থবক তৌনীংবা মীওই মশিং হেন্না শরুক য়াহনবা মসিনা মতেং ওইগনি হায়না থাজনরি । আই তি অমসুং ইলেকত্রোনিক মেনুফেকচরিংগী মীওইশিং, উদ্যোক্কী লুচীংবশিং অমসুং তেক্নোক্রেতশিংগা ৱারী শানবদা প্রধান মন্ত্রী মোদীনা হায়খি, মীয়াম্না অতোপ্পগীদমক থবক তৌগনি , খুন্নাইগী সেবা তৌগনি অমসুং অফবা অহোংবা পুরক্কনি হায়না মহাক্না থাজৈ । ঙসি প্রধান মন্ত্রীগা ৱারী শানখিবশিং অদুগী মরক্তা অনন্দ মহিন্দ্র, শ্রীমতী সুধা মুর্তি অমসুং ভারতকী মকোক থোংবা আই তি কম্পেনীশিংগী নহা ওইরিবা মীওই কয়া শরুক য়াখি । প্রধান মন্ত্রীনা হায়খি, থবক খুদিংমক , অপীকপা নৎত্রগা অচৌবা ওইগেরা, মগুন লৈনা লৌগদবনি । সরকারনা স্কিম ময়াম অমা পায়খৎলি অমসুং শেন কয়া কাইথোক্লি অদুবু থবক অমা মাইপাকপা হায়বদুদি মীয়াম্না শরুক য়াবগী মখা পোল্লি । মতৌ করম্না ঐখোয়গী থবকশিং অসিনা অতোপ্পা মীওইশিংগী পুন্সিদা অফবা অহোংবা পুরকপা ঙমগদগে হায়বা ঐখোয়না খনগদবনি হায়না মহাক্না মখা তাখি । প্রধান মন্ত্রীনা হায়খি, ভারতকী নহারোলশিংনা তেক্লোলোজীগী তৌবা ঙম্বশিং ফজনা শীজিন্নরি । মখোয়না তেক্নোলোজী অসি মশা খক্তগী নত্তনা অতোপ্পশিংগী য়াইফনবসু শীজিন্নরি । মসি অঙকপা খুদম অমনি । সোসিয়েল সেক্তরদা স্তার্ত-অপ ময়াম অমসু চোংথোরক্লে । ৱাহংশিংগী পাউখুমদা প্রধান মন্ত্রীনা হায়খি, ঐখোয়না পেন্থোকতুনা লৈরিবা মফম অদুদগী খোঙ থাংদোরকপা দরকার ওইরি । ঐখোয়না খঙগদবা অমসুং থিগদবা কয়া লৈরি । আই তিগী মীওইশিংনা মরুওইনা স্কিল লৈহনবা অমসুং লু-নানবগী থবকশিংদা মখোয়না খুন্নাইগী মতেং পাংনবা শন্দোক্না তাকখি । ৱাফম অসিগী মতাংদা মহাক্না হায়খি, শ্বাছ ভারত মিসন অসি বাপুগী অনোকনি, বাপুনা ইথিল পীবনি অমসুং ঐখোয়না বাপুগী মঙলান অদু মপুং ফাহল্লি । প্রধান মন্ত্রীনা হায়খি, সরকারশিংনা পাংথোকপা ঙমদবা থবক কয়া সন্সকারনা পাংথোকপা ঙম্লে । ঐখোয়গী অফবা থবকশিংগী মরক্তা ঐখোয়না লু-নানবা অসি য়াউহল্লসি । ঈশিং য়োক্তুনা থম্বগী মরুওইবা পল্লদুনা প্রধান মন্ত্রীনা হায়খি, মীয়াম্না গুজরাতকী পোরবান্দরদা চৎকদবনি অমসুং মহাত্মা গান্ধীগী য়ুম য়েংগদবনি । ঐখোয়না ঈশিং য়োকতুনা থম্বা অমসুং ঈশিং অমুক হন্না শীজিন্নবা দরকার ওইআ । ঐগী থবক কন্না সুরিবা লৌমীশিংনা দ্রিপ ইরিগেসন শীজিন্ননবা ঐনা হায়জরি । প্রধান মন্ত্রীনা হায়খি, লেম্না মতেং পাংবগী থবক অসিনা লৌউ-শিংউগী লমদা থবক কয়া পায়খৎপা য়াই । নহাশিংনা চোংথোরকতুনা লৌমীশিংগী য়াইফনবা থবক তৌগদবনি । মখোয়গী শেন অদু মীয়ামগী য়াইফনবা ফজনা শীজিন্নরে হায়বা মীয়াম্না থাজবদগী মীওই কয়ানা তেক্স থিবা হেনগৎলকপনি হায়না মহাক্না ফোঙদোকখি । মহাক্না হায়খি, লৈবাক অসিগী নহাশিং হৈ-শিংবনা মরম ওইদুনা ভারত অসি স্তার্ত-অপ সেক্তরদা মশক নাইবা অমা ওইরে । খুঙ্গংগী দিজিতেল ওন্ত্রেপ্রিনইয়রশিং শেমগৎলিবা কাংবু অমদা প্রধান মন্ত্রীনা হায়খি, মী খুদিংমক চপ মান্নবা খুদোংচাবা ফংবা ভারত অমা শেমগৎপা অসি য়াম্না মরুওই । খুন্নাইগী য়াইফনবা থবক তৌবা অসি মী খুদিংমক্কী চাউথোকচফম ওইগদবনি । ললোন-ইতিক অমসুং উদ্যোকতা মরাল শিবগী চৎনবী অমা লাক্লিবা অসিদা য়ানীংদবা ফোঙদোক্লদুনা প্রধান মন্ত্রীনা হায়খি , মসিগী তাউনহোল অসিনা মাংজিল থারিবা কোরপোরেতশিংনা মতৌ করম্না খুন্নাইগী য়াইফনবা থবক তৌরিবগে হায়বা উৎলি অমসুং মখোয়গী ইমপ্লোয়িশিং মীয়ামগী সেবা তৌনবা তকশিনখি ।
মন্ত্রীমন্দলনা ভারত অমসুং বিল এন্দ মেলিন্দা গেৎস ফাউন্দেসন (বি.এম.জি.এফ.)গী মরক্তা হকশেলগী লমদা তেংবা পীননবা মেমোরেন্দম ওফ কোওপরেসন্দা এক্স-পোস্ত-ফেক্তো এপ্রুবেল পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দিপার্তমেন্ত ওফ হেল্থ এন্দ ফেমিলী ৱেলফেয়র (দি.ও.ঐচ.এফ.দবল্যু.), ভারত সরকার অমসুং বিল এন্দ মেলিন্দা গেৎস ফাউন্দেসন (বি.এম.জি.এফ.)গী মরক্তা হেকশেলগী লমদা তেংবাং পীননবা বি.এম.জি.এফ.কী কো-চেয়ার অমসুং ত্রস্তী শ্রী বিল গেৎকী দিল্লী খোংচৎ মনুংদা ২০১৯গী নবেম্বরদা খুৎয়েক পীনখিবা মেমোরেন্দম ওফ কোওপরেসন (এম.ও.সি.)দা এক্স-পোস্ত-ফেক্তো এপ্রুবেল পীখ্রে। মেমোরেন্দম ওফ কোওপরেসন (এম.ও.সি.) অসিনা তেংবাং পীনগদবা মখাগী লমশিং অসি কোন্সিল্লি:- ক) মেতর্নেল, নিওনেতেল অমসুং চাইল্দ মোর্বিদিতী অমদি মোর্তেলিতী হন্থহনবা, মরুওইবা প্রাইমারী হেল্থ, ইম্যুনাইজেসন অমসুং ন্যুত্রিসন সর্ভিসশিংগী রিছ, কোভরেজ অমসুং মগুন হেঙ্গৎহন্দুনা মরুওইবা ন্যুত্রিসন আউতকমশিং ফগৎহনবা। খ) ফেমিলী প্লানিং মেথদশিংগীদমক অপাম্বা অমসুং মগুন হেঙ্গৎহনবা, অখন্ননা রিভর্সিবল মেথদশিংগীদমক, অমসুং নহা ওইরিবী নুপীশিংগী মরক্তা য়ৌহনবা হেঙ্গৎহনবা গ) খনগৎলবা ইনফেক্তিয়স দিজিজশিং [তি.বি. ভাইসেরেল লৈশমানিয়াসিস (ভি.এল.), লীমফাতিক ফিলারিয়াসিস (এল.এফ.)]গী পোৎলুম হন্থহনবা ঘ) বজেৎ য়ুতিলাইজ তৌবা, মেনেজমেন্ত অমসুং হকশেলগীদমক হ্যুমেন রিসোর্সশিংগী স্কিলশিং, দিজিতেল হেল্থ, সপ্লাই চেন অমসুং সিস্তেমশিং মোনিতর তৌবগী মপাঙ্গল কনখৎহনবগুম্বা এস্পেক্তশিং য়াওনা হেল্থ সিস্তেমশিং মপাঙ্গল কনখৎহনবা। তেংবাং পীনবা মখা তানা হেঙ্গৎহন্নবা অমসুং মেমোরেন্দম ওফ কোওপরেসন অসি ইমপ্লিমেন্ত তৌবদা য়েংশিন্নবা প্রোগ্রাম এক্সন কম্মিতী (পি.সি.এ.) অমা লিংখৎলগনি।
পি.এম.না মোরিসসকী প্রধান মন্ত্রীগা লোয়ননা খন্ন-নৈনখ্রে

প্রধান মন্ত্রী, শ্রী নরেন্দ্র মোসীনা মোরিসসকী প্রধান মন্ত্রীনা প্রবিন্দ কুমার জুগনোথগা লোয়ননা ঙসি খন্ন-নৈনখ্রে। লুচিংবা অনিনা প্রধান মন্ত্রী মোদীগী গুজরাত খোঙচৎকী তোঙান-তোঙানবা থৌরমশিংদা ৱারী-ৱাতাই শাখি। প্রধান মন্ত্রী মোদীনা ত্বিত তৌখি: “পি.এম. @KumarJugnauthগা লোয়ননা কান্নরবা মওংদা খন্ন-নৈনখি। ঐখোয়না ভারত অমসুং মোরিসসকী মরক্তা তোঙান-তোঙানবা সেক্তরশিংগী ওইবা বাইলেতরেল কোওপরেসন চেৎশিনহন্নবগী মতাংদা ৱারী শাখি।”
ইজীপ্তকী মপাল থৌরম পুবা মন্ত্রী শ্রী সামেহ হাসন শৌক্রেনা প্রধান মন্ত্রীগা উনখ্রে

বাইলেতরেল জোইন্ত কমিসনগী তরেৎশুবা মীফমগীদমক ভারতকী খোংচৎতা লৈরিবা ইজীপ্তকী মপাল থৌরম পুবা মন্ত্রী শ্রী সামেহ হাসন শৌক্রেনা ঙসি প্রধান মন্ত্রী শ্রী নরেন্দ্র মোদীগা উনখ্রে। ইজীপ্তকী রাষ্ট্রপতি সিসিনা পীরকপা য়ইফ-পাউজেল অদু শ্রী সামেহ হাসন শৌক্রেনা প্রধান মন্ত্রী মোদীগী মফমদা পাউদমখি। প্রধান মন্ত্রী মোদীনা মহাক্কী ওইবা য়াইফ-পাউজেল রাষ্ট্রপতি সিসিগী মফমদা তম্বিরুনবা শ্রী শৌক্রেদা হায়জখি। শক্নাইরবা অনিনা বাইলেতরেল এঙ্গেজমেন্ত হেঙ্গৎহন্নবা ভারত অমসুং ইজীপ্তকী ৱারেপশিং অদু খন্ন-নৈনখি। ইনফ্রাস্ত্রকচর, ত্রেদ অমসুং ইনভেস্তমেন্ত অসিনা চিংবা লমশিংদা তেংবাং পীনবা হেঙ্গৎহনবা অমসুং পিপল-তু-পিপল রেলেসনশিংনচিংবগী মরমদা খন্ন-নৈনখি।